15/01/2019 | Administración LocalMunicipal
Cabanas
Relación admitidos proceso selectivo técnico de xestión

Por Resolución da Alcaldía 16/2019, de data 10 de xaneiro de 2019, procedeuse á aprobación da lista provisional de persoas admitidas e excluídas no proceso selectivo para a provisión en propiedade dunha praza de Técnico/a de Xestión do Concello de Cabanas, funcionario/a de carreira, incluída na Oferta de Emprego Público da anualidade 2018, sendo a que a continuación se reproduce: “RESOLUCIÓN. Aprobación listaxe provisional de persoas admitidas e excluídas no proceso selectivo para a provisión en propiedade dunha praza de Técnico/a de Xestión do Concello de Cabanas. Visto o expediente administrativo para a provisión en propiedade dunha praza de Técnico/a de Xestión, adscrita ao servizo de Secretaría-Intervención do Concello de Cabanas, en desenvolvemento da Oferta de Emprego Público do ano 2018, publicada no DOG número 104, de data 1 de xuño de 2018, a través do proceso selectivo de concurso-oposición, en quenda libre, segundo as Bases da convocatoria aprobadas por resolución da Alcaldía 765/2018, de data 16 de novembro de 2018, publicadas no BOP Coruña nº 224, de data 23 de novembro de 2018, así como anuncio de convocatoria no D. O. G. nº 228, de data 29 de novembro de 2018 e B. O. E. nº 298, de data 11 de decembro de 2018. Rematado o prazo de presentación de instancias e, de conformidade co establecido no punto 7 das Bases da convocatoria que rexen este proceso selectivo, e artigos 21.1. g) da Lei 7/1985, de 2 de abril, Reguladora das Bases do Réxime Local, e demais disposicións concordantes Primeiro. Aproba-la listaxe provisional das persoas aspirantes admitidas e excluídas no proceso selectivo de referencia, que a continuación se reproduce: (1) Non achega xustificante do ingreso da taxa por dereitos de exame (2) Achega copia do D. N. I. incompleta A inclusión das persoas aspirantes na lista provisional de admitidas non supón, en ningún caso, o recoñecemento por parte desta Administración de que aquelas reúnen os requisitos esixidos para ser nomeados, que se deberán acreditar segundo o establecido nas bases da convocatoria. Segundo. Ordena-la publicación da listaxe provisional de persoas admitidas e excluídas no Boletín Oficial da Provincia da Coruña e no Taboleiro de Edictos do Concello de Cabanas. De conformidade co establecido no punto 7 das Bases da convocatoria que rexen este proceso selectivo, as persoas excluídas dispoñen dun prazo de 10 días hábiles, contado desde o seguinte ao da publicación da presente Resolución no Boletín Oficial da Provincia da Coruña para emendar, de se-lo caso, o defecto que motivou a súa exclusión e presentar a documentación subsanable. Poderán presentar a documentación para a subsanación da solicitude no Rexistro Xeral do Concello de Cabanas ou en calquera dos lugares establecidos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. No caso de non presentar dita subsanación no Rexistro Xeral do Concello de Cabanas, as persoas interesadas deberán comunicalo ao Concello, durante o mesmo prazo de presentación de emendas, á dirección de correo electrónico rexistro@cabanas. gal, co fin de que rematado o prazo de presentación de instancias, sen telas recibido, se pospoña a elaboración da relación da listaxe definitiva de persoas admitidas e excluídas ata recibir a documentación remitida por cada persoa aspirante. Cabanas, 10 de xaneiro de 2019 O Alcalde, Asdo: Germán Castrillón Permuy